stanford-oval/wikipedia huggingface dataset:
สุสานหลวง วัดราชบพิธสถิตมหาสีมารามราชวรวิหาร
อนุสรณ์สถานอื่น ๆ > อนุสาวรีย์เจ้าจอมมารดาจันทร์

เป็นทรงปรางค์ปราสาท ฐานสี่เหลี่ยมย่อมุมไม้สิบสอง มีซุ้มทิศทั้ง 4 ด้าน หลังคาเป็นปราสาทยอดปรางค์ ตกแต่งปูนปั้นเป็นลวดบัวต่างๆ ตามแบบสถาปัตยกรรมไทย ภายในบรรจุอัฐิของเจ้าจอมมารดาจันทร์ กุสุมลจันทร์ และพระธิดา
อัฐิ เจ้าจอมมารดาจันทร์ กุสุมลจันทร์ (23 มิถุนายน พ.ศ. 2405 - 8 มีนาคม พ.ศ. 2454 อายุ 49 ปี)
พระอังคาร พระเจ้าบรมวงศ์เธอ พระองค์เจ้าศศิพงศ์ประไพ (26 เมษายน พ.ศ. 2424 - 31 พฤษภาคม พ.ศ. 2477 พระชันษา 53 ปี)
อนุสรณ์สถานอื่น ๆ > อนุสาวรีย์เจ้าจอมมารดาเนื่อง

เป็นสถาปัตยกรรมแบบโกธิค ก่ออิฐฉาบปูน ตกแต่งด้วยลวดบัวและลวดลายปูนปั้นงดงาม ภายในบรรจุอังคารของเจ้าจอมมารดาหม่อมราชวงศ์เนื่อง ในรัชกาลที่ 5 พระโอรสและพระธิดา รวมทั้งสมาชิกสายราชกุลรังสิต ได้แก่
อัฐิ เจ้าจอมมารดาหม่อมราชวงศ์เนื่อง ในรัชกาลที่ 5 (22 ตุลาคม พ.ศ. 2407 - 23 พฤศจิกายน พ.ศ. 2428 อายุ 21 ปี)
พระอัฐิและพระอังคาร พระเจ้าบรมวงศ์เธอ พระองค์เจ้าเยาวภาพงศ์สนิท (28 สิงหาคม พ.ศ. 2427 - 13 มิถุนายน พ.ศ. 2477 พระชันษา 50 ปี)
พระอังคาร สมเด็จพระเจ้าบรมวงศ์เธอ กรมพระยาชัยนาทนเรนทร (12 พฤศจิกายน พ.ศ. 2428 - 7 มีนาคม พ.ศ. 2494 พระชันษา 65 ปี) (ต้นราชสกุลรังสิต)
อังคาร หม่อมเอลิซาเบธ รังสิต ณ อยุธยา (เอลิซาเบธ ชาร์นแบร์เกอร์; 15 กันยายน พ.ศ. 2435 - 29 กันยายน พ.ศ. 2516 อายุ 81 ปี)
อังคาร หม่อมเจ้าปิยะรังสิต รังสิต (25 ธันวาคม พ.ศ. 2456 - 1 กุมภาพันธ์ พ.ศ. 2533 พระชันษา 77 ปี)
พระอังคาร พระเจ้าวรวงศ์เธอ พระองค์เจ้าวิภาวดีรังสิต ชายา (ราชสกุลเดิม รัชนี; 20 พฤศจิกายน พ.ศ. 2463 - 16 กุมภาพันธ์ พ.ศ. 2520 พระชันษา 57 ปี)
อังคาร หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กุมภาพันธ์ พ.ศ. 2538 พระชันษา 78 ปี)
อนุสรณ์สถานอื่น ๆ > อรอนุสรณ์ 2476

ทำเป็นรูปต้นเทียนแปดเหลี่ยมบุเซรามิคขาว ฐานเท้าสิงห์ ปลายเป็นบัวแวง ส่วนยอดสุดเป็นพุ่มดอกไม้ ทำด้วยโลหะ ฝีมือการปั้นลวดบัวและลวดลายงดงามมาก ภายในบรรจุสรีรางคารของเจ้าจอมมารดาอ่อน ในรัชกาลที่ 5 และพระธิดา
อัฐิ เจ้าจอมมารดาอ่อน ในรัชกาลที่ 5 (19 กุมภาพันธ์ พ.ศ. 2410 - 29 มกราคม พ.ศ. 2512 อายุ 101 ปี)
พระอังคาร พระเจ้าบรมวงศ์เธอ พระองค์เจ้าอรประพันธ์รำไพ (7 กรกฎาคม พ.ศ. 2428 - 25 พฤษภาคม พ.ศ. 2476 พระชันษา 48 ปี)
พระอังคาร พระเจ้าบรมวงศ์เธอ พระองค์เจ้าอดิศัยสุริยาภา (14 กุมภาพันธ์ พ.ศ. 2432 - 27 มกราคม พ.ศ. 2506 พระชันษา 73 ปี)
อนุสรณ์สถานอื่น ๆ > อนุสาวรีย์เจ้าจอมมารดาแช่ม

เป็นทรงปรางค์ปราสาท ตั้งอยู่บนฐานสูง มีบันไดขึ้นเน้นเป็นด้านหน้า มีซุ้มทิศ 4 ด้าน หลังคาเป็นปราสาทยอดปรางค์ โครงก่ออิฐฉาบปูน ทำลวดบัวและเครื่องยอดส่วนพระสรีรางคาร(อัฐิ)ของเจ้าจอมมารดาแช่ม ในรัชกาลที่ 5 และพระโอรส พร้อมทั้งสมาชิกสายราชสกุลประวิตร อยู่ที่เจดีย์ราชสกุลประวิตร หลังพระอุโบสถฝั่งตะวันออกของวัดกัลยาณมิตร วรมหาวิหาร
อัฐิ เจ้าจอมมารดาแช่ม ในรัชกาลที่ 5 (5 กุมภาพันธ์ พ.ศ. 2399 - 2 มกราคม พ.ศ. 2452 อายุ 53 ปี)
พระอังคาร พระเจ้าบรมวงศ์เธอ กรมหลวงปราจิณกิติบดี (27 พฤษภาคม พ.ศ. 2418 - 9 ธันวาคม พ.ศ. 2462 พระชันษา 45 ปี) (ต้นราชสกุลประวิตร)
อังคาร หม่อมชื้น ประวิตร ณ อยุธยา (ชื้น กัลยาณมิตร; 5 มิถุนายน พ.ศ. 2428 - 27 กันยายน พ.ศ. 2477 อายุ 49 ปี)
อังคาร หม่อมเจ้าจิตร์ปรีดี ประวิตร (25 กุมภาพันธ์ พ.ศ. 2451 - 24 พฤษภาคม พ.ศ. 2497 พระชันษา 27 ปี)
อังคาร หม่อมหลวงเหมือนจันทร์ ประวิตร (ราชสกุลเดิม ดารากร; 30 ธันวาคม พ.ศ. 2453 - 22 กันยายน พ.ศ. 2529 อายุ 66 ปี)
อังคาร หม่อมราชวงศ์เจตจันทร์ ประวิตร (26 พฤศจิกายน พ.ศ. 2478 - 29 มกราคม พ.ศ. 2550 อายุ 72 ปี)
อังคาร หม่อมเจ้าวิกรมสุรสีห์ ประวิตร (15 มิถุนายน พ.ศ. 2454 - 8 กุมภาพันธ์ พ.ศ. 2492 พระชันษา 38 ปี)
อัฐิ หม่อมเจ้ากนิษฐากุมารี ประวิตร (13 พฤศจิกายน พ.ศ. 2462 - 1 พฤษภาคม พ.ศ. 2494 พระชันษา 32 ปี)
อนุสรณ์สถานอื่น ๆ > ฉัตรชยานุสรณ์ 2480

เป็นทรงแปดเหลี่ยมซ้อนกัน ก่ออิฐถือปูนทำผิวหินล้าง มีลายปั้นเป็นแบบรักร้อยห้องทั้ง 4 ด้าน บนสุดเป็นฉัตรโลหะ 5 ชั้นตามพระนาม ภายในบรรจุพระสรีรางคารของพระเจ้าบรมวงศ์เธอ กรมพระกำแพงเพชรอัครโยธิน (ในเจ้าจอมมารดาวาด ในรัชกาลที่ 5) พระชายา พระโอรสและพระธิดา ในสายราชสกุลฉัตรชัย
พระอังคาร พระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน (23 มกราคม พ.ศ. 2424 - 14 กันยายน พ.ศ. 2479 พระชันษา 55 ปี) (ต้นราชสกุลฉัตรชัย)
พระอังคาร พระเจ้าวรวงศ์เธอ พระองค์เจ้าประภาวสิทธิ์นฤมล พระชายา (ราชสกุลเดิม จักรพันธุ์; 11 มิถุนายน พ.ศ. 2428 - 15 กุมภาพันธ์ พ.ศ. 2506 พระชันษา 78 ปี)
พระอังคาร พระวรวงศ์เธอ พระองค์เจ้ามยุรฉัตร (7 มีนาคม พ.ศ. 2449 - 11 สิงหาคม พ.ศ. 2513 พระชันษา 65 ปี)
พระศพ พระวรวงศ์เธอ พระองค์เจ้าหญิง (ยังไม่มีพระนาม) (11 ตุลาคม พ.ศ. 2453 - 6 เมษายน พ.ศ. 2454 พระชันษา 2 ปี)
พระอังคาร พระวรวงศ์เธอ พระองค์เจ้าเปรมบุรฉัตร (12 สิงหาคม พ.ศ. 2458 - 24 กรกฎาคม พ.ศ. 2524 พระชันษา 66 ปี)
พระอังคาร พระวรวงศ์เธอ พระองค์เจ้าวิมลฉัตร (27 มิถุนายน พ.ศ. 2464 - 5 ธันวาคม พ.ศ. 2552 พระชันษา 88 ปี)
อังคาร หม่อมเจ้ากาญจนฉัตร ฉัตรชัย ในหม่อมเพี้ยน สุรคุปต์ (21 ธันวาคม พ.ศ. 2464 - 20 กรกฎาคม พ.ศ. 2531 พระชันษา 67 ปี)
อังคาร หม่อมเจ้าทิพยฉัตร ฉัตรชัย ในหม่อมเอื้อม อรุณทัต (6 ตุลาคม พ.ศ. 2477 - 13 มกราคม พ.ศ. 2553 พระชันษา 75 ปี)
อังคาร หม่อมเจ้าพิบูลย์ฉัตร ฉัตรชัย ในหม่อมบัวผัด อินทรสูต (12 กันยายน พ.ศ. 2478 - 31 พฤษภาคม พ.ศ. 2499 พระชันษา 21 ปี)
อนุสรณ์สถานอื่น ๆ > อนุสาวรีย์เจ้าจอมอาบ

เป็นเสาสี่เหลี่ยมย่อมุม ตั้งพานพุ่มที่ทำด้วยปูนปั้น ภายในบรรจุ
อัฐิ เจ้าจอมอาบ ในรัชกาลที่ 5 (20 กุมภาพันธ์ พ.ศ. 2424 - 22 พฤศจิกายน พ.ศ. 2504 อายุ 80 ปี)
อนุสรณ์สถานอื่น ๆ > อนุสาวรีย์เจ้าจอมมารดาสุด

เป็นทรงปรางค์ปราสาท ด้านหน้ามีชานยื่นและต่อเป็นบันไดทางขึ้น มีซุ้มทางเข้า ส่วนซุ้มอื่นอุดตันเหมือนพื้นจรน้ำ ตกแต่งด้วยลวดบัวปูนปั้น หลังคาเป็นยอดปรางค์ ภายในบรรจุอังคารของเจ้าจอมมารดาสุด ในรัชกาลที่ 5 และพระธิดา
อัฐิ เจ้าจอมมารดาสุด สุกุมลจันทร์ (14 กุมภาพันธ์ พ.ศ. 2394 - 4 กรกฎาคม พ.ศ. 2455 อายุ 61 ปี)
พระอังคาร พระเจ้าบรมวงศ์เธอ พระองค์เจ้าวรลักษณาวดี (12 มิถุนายน พ.ศ. 2415 - 18 สิงหาคม พ.ศ. 2469 พระชันษา 54 ปี)
อนุสรณ์สถานอื่น ๆ > อนุสาวรีย์เจ้าจอมมารดาแสง

เป็นศิลปะแบบอินเดีย สร้างโดยการก่ออิฐฉาบปูนและมีลวดลายปูนปั้นประดับ ภายในบรรจุอัฐิของเจ้าจอมมารดาแสง ในรัชกาลที่ 5 และพระธิดา
อัฐิ เจ้าจอมมารดาแสง ในรัชกาลที่ 5 (4 พฤศจิกายน พ.ศ. 2397 - 20 ธันวาคม พ.ศ. 2441 อายุ 44 ปี)
พระอังคาร พระเจ้าบรมวงศ์เธอ พระองค์เจ้าภัทรายุวดี (5 ธันวาคม พ.ศ. 2419 - 30 กันยายน พ.ศ. 2456 พระชันษา 37 ปี)
พระอังคาร พระเจ้าบรมวงศ์เธอ พระองค์เจ้าเจริญศรีชนมายุ (31 มีนาคม พ.ศ. 2421 - 24 ธันวาคม พ.ศ. 2459 พระชันษา 38 ปี)
อนุสรณ์สถานอื่น ๆ > อนุสาวรีย์เจ้าจอมมารดาเรือน

เป็นสถาปัตยกรรมไทย โครงก่ออิฐถือปูน หลังคาปูนเป็นเส้นเหมือนเส้นทับกระเบื้อง ภายในบรรจุอังคารของเจ้าจอมมารดาเรือน ในรัชกาลที่ 5 และพระธิดา
อัฐิ เจ้าจอมมารดาเรือน ในรัชกาลที่ 5 (ในราวปี พ.ศ. 2408 - 2 มกราคม พ.ศ. 2465 อายุ 57 ปี)
พระอังคาร พระเจ้าบรมวงศ์เธอ พระองค์เจ้าพิสมัยพิมลสัตย์ (20 ธันวาคม พ.ศ. 2424 - 6 กุมภาพันธ์ พ.ศ. 2479 พระชันษา 55 ปี)
อนุสรณ์สถานอื่น ๆ > อนุสาวรีย์เจ้าจอมมารดามรกฎ

เป็นปรางค์สามยอดขนาดย่อม ตรงกลางเป็นปรางค์องค์ประธาน มีซุ้มทางเข้า และมีบันไดทางขึ้นด้านหน้า ตกแต่งด้วยลวดบัวปูนปั้น ภายในบรรจุสรีรางคารของเจ้าจอมมารดามรกฎ ในรัชกาลที่ 5 พระโอรสและพระธิดา รวมทั้งสมาชิกสายราชสกุลเพ็ญพัฒน์
อัฐิ เจ้าจอมมารดามรกฎ ในรัชกาลที่ 5 (9 กรกฎาคม พ.ศ. 2398 - 21 กรกฎาคม พ.ศ. 2458 อายุ 60 ปี)
พระอังคาร พระเจ้าบรมวงศ์เธอ พระองค์เจ้าจุฑารัตนราชกุมารี (17 ธันวาคม พ.ศ. 2415 - 31 พฤษภาคม พ.ศ. 2473 พระชันษา 58 ปี)
พระอังคาร พระเจ้าบรมวงศ์เธอ กรมหมื่นพิไชยมหินทโรดม (13 กันยายน พ.ศ. 2425 - 11 พฤศจิกายน พ.ศ. 2452 พระชันษา 27 ปี) (ต้นราชสกุลเพ็ญพัฒน์)
อัฐิ ท่านหญิงพรรณเพ็ญแข กฤดากร ในหม่อมเจ้าวรรณวิไลย กฤดากร (หม่อมเจ้าพรรณเพ็ญแข เพ็ญพัฒน์; 11 กันยายน พ.ศ. 2448 - 1 กรกฎาคม พ.ศ. 2517 พระชันษา 45 ปี)
อังคาร หม่อมเจ้าเผ่าเพ็ญพัฒน์ เพ็ญพัฒน์ ในหม่อมเทียม คชเสนี (9 พฤษภาคม พ.ศ. 2449 - 10 มกราคม พ.ศ. 2503 พระชันษา 54 ปี)
อังคาร หม่อมราชวงศ์พัฒน์มหินทร์ เพ็ญพัฒน์ (16 มิถุนายน พ.ศ. 2480 - 13 สิงหาคม พ.ศ. 2523 อายุ 43 ปี)
อนุสรณ์สถานอื่น ๆ > อนุสาวรีย์เจ้าจอมมารดาชุ่ม

เป็นทรงปรางค์ปราสาทสามยอดเรียงกัน องค์กลางย่อเก็จเน้นเป็นองค์ประธาน ซุ้มเจาะทะลุเป็นช่อง 3 ช่อง ช่องซุ้มจัดทำเป็นกรอบเช็ดหน้า ภายในบรรจุสรีรางคารของเจ้าจอมมารดาชุ่ม ไกรฤกษ์ และพระธิดา
อัฐิ เจ้าจอมมารดาชุ่ม ไกรฤกษ์ (19 กันยายน พ.ศ. 2412 - 22 มิถุนายน พ.ศ. 2454 อายุ 42 ปี)
พระอังคาร พระเจ้าบรมวงศ์เธอ พระองค์เจ้าอาทรทิพยนิภา (21 เมษายน พ.ศ. 2432 - 23 มีนาคม พ.ศ. 2501 พระชันษา 67 ปี)
พระอังคาร พระเจ้าบรมวงศ์เธอ พระองค์เจ้าสุจิตราภรณี (5 กุมภาพันธ์ พ.ศ. 2433 - 26 ตุลาคม พ.ศ. 2461 พระชันษา 28 ปี)
แหล่งข้อมูลอื่น

ตวงศักดิ์ ชื่นสินธุ. สุสานหลวง "รังษีวัฒนา" เจดีย์ราชสกุล "มหิดล" ส่งเสด็จสุดท้าย "พระพี่นางฯ". มติชนรายวัน ฉบับวันที่ 10 พฤศจิกายน พ.ศ. 2551 ปีที่ 31 ฉบับที่ 11202.
ปาณี ชีวาภาคย์และศศิวิมล แถวเพชร. “ฉันจะอยู่ข้างแม่” ณ สุสานหลวงตลอดกาล เก็บถาวร 2017-10-28 ที่ เวย์แบ็กแมชชีน. ผู้จัดการรายวัน 13 พฤศจิกายน 2551 06:56 น.
วัดราชบพิตรสถิตมหาสีมาราม. ตำนานสุสานหลวง และพรรณไม้ในสุสานหลวง วัดราชบพิธสถิตมหาสีมาราม. กรุงเทพฯ : อมรินทร์พริ้นติง แอนด์ พับลิชชิ่ง, 2551.
สุนันทานุสาวรีย์
รังษีวัฒนา
เสาวภาประดิษฐาน
สุขุมาลนฤมิตร์
อนุสาวรีย์เจ้าคุณพระประยุรวงศ์หรือวิหารน้อย
อนุสาวรีย์พระปรางค์สามยอดแบบลพบุรี
อนุสาวรีย์เจ้าจอมมารดาหม่อมราชวงศ์ย้อย ในรัชกาลที่ 5
อนุสาวรีย์พระเจ้าบรมวงศ์เธอ พระองค์เจ้าอิศริยาภรณ์
อนุสาวรีย์เจ้าจอมมารดาตลับ ในรัชกาลที่ 5
อนุสาวรีย์สรีรนิธาน
อนุสาวรีย์พระเจ้าบรมวงศ์เธอ พระองค์เจ้าโกมลเสาวมาล
อนุสาวรีย์เจ้าจอมมารดาหม่อมราชวงศ์เนื่อง ในรัชกาลที่ 5
อนุสาวรีย์อรอนุสรณ์ 2476
อนุสาวรีย์ฉัตรชยานุสรณ์ 2480
อนุสาวรีย์เจ้าจอมมารดาชุ่ม ในรัชกาลที่ 5
อนุสาวรีย์เจ้าจอมมารดาอ่วม ในรัชกาลที่ 5
วัดธัญญวารี

| วัดธัญญวารี |
| --- | --- |

ชื่อสามัญ: วัดธัญญวารี
ที่ตั้ง: เลขที่ 27 หมู่ที่ 8 ตำบลไร่รถ อำเภอดอนเจดีย์ จังหวัดสุพรรณบุรี 72170
ประเภท: วัดราษฎร์
นิกาย: มหานิกาย
ก่อตั้ง: พ.ศ. 2476
เจ้าอาวาส: พระครูสุวรรณปริยัตยาทร (วรเชฎฐ์ สิริวโร) ป.ธ.3
มหามงคล: - สังขารหลวงปู่เจริญ - รูปเหมือนหลวงปู่เจริญ - สังขารหลวงพ่อเฉลี่ย
จุดสนใจ: สังขารอดีตเจ้าอาวาส ภายในศาลา 100 ปี หลวงปู่เจริญ
 สถานีย่อยพระพุทธศาสนา
วัดธัญญวารี ตั้งอยู่เลขที่ 27 หมู่ที่ 8 ตำบลไร่รถ อำเภอดอนเจดีย์ จังหวัดสุพรรณบุรี ตั้งอยู่ด้านตะวันออกของถนนทางหลวงแผ่นดินหมายเลข 322 (สุพรรณบุรี - ดอนเจดีย์) ระยะทางประมาณ 800 เมตร เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลไร่รถ อำเภอดอนเจดีย์ จังหวัดสุพรณบุรี คณะสงฆ์ ภาค14
ประวัติ

ประวัติความเป็นมาของการสร้างวัดเริ่มเมื่อปี พ.ศ. 2476 พระภิกษุเจริญ ปภาโส (ภายหลังมีสมณศักดิ์ที่ พระครูสุวรรณวิสุทธิ์) สังกัดวัดสุวรรณภูมิ อำเภอท่าพี่เลี้ยง (อำเภอเมืองสุพรรณบุรี) จังหวัดสุพรรณบุรี เดินทางมาเยี่ยมญาติที่หมู่บ้านเก่าหนองนา ตำบลไร่รถ อำเภอท่าพี่เลี้ยง จังหวัดสุพรรณบุรี แล้วพิจารณาเห็นสภาพภูมิประเทศเป็นพื้นที่ดอน มีทำเลเหมาะแก่การสร้างวัด อีกทั้งประชากรในหมู่บ้านมีจำนวนมากพอสมควร เมื่อถึงเวลาบำเพ็ญกุศล ต้องเดินทางไปยังวัดในชุมชนนใกล้เคียง ซึ่งอยู่ห่างไกลและไม่สะดวก
พระภิกษุเจริญจึงปรึกษากับชาวบ้าน คือ นายทิพย์ แจ่มแจ้ง กับนายดี เกตุปลั่ง ถึงเรื่องการสร้างวัด ชาวบ้านทั้งสองก็มีความคิดเห็นร่วมด้วย จึงติดต่อขอบริจาคที่ดินจากเจ้าของที่ดิน คือ นายส่าน จำปีเรือง นางโล่ บุญเกิด นางเชื้อ หู้หุ่น นายเชื่อม นางแขก คำดี และนายแจ่ม ทุกคนล้วนมีความยินดีถวายที่ดินให้สร้างวัดตามความประสงค์
คณะผู้ริเริ่มสร้างวัดจึงดำเนินการขออนุญาตต่อทางราชการ แล้วได้รับอนุญาตให้สร้างเป็นสำนักสงฆ์ขึ้นมาก่อน เมื่อวันที่ 24 ธันวาคม พ.ศ.2476 (บางข้อมูลระบุว่า วันขึ้น 9 ค่ำ เดือนอ้าย ปีระกา) เมื่อได้รับอนุญาตจากทางราชการแล้ว นายทิพย์กับนายดีจึงเดินทางไปนมัสการพระครูโต๊ะ (ภายหลังดำรงสมณศักดิ์ที่ พระครูโพธาภิรัต) เจ้าคณะแขวงอำเภอท่าพี่เลี้ยง และเจ้าอาวาสวัดสุวรรณภูมิ (ภายหลังเป็นเจ้าอาวาสวัดสองเขตสามัคคี) เพื่อติดต่อขอพระเจริญ ปภาโส มาเป็นหัวหน้าดำเนินการสร้างและบริหารวัดที่กำลังสร้างนี้
แล้วนายทิพย์กับนายดียังเดินทางไปนิมนต์พระอธิการแต้ม เจ้าอาวาสวัดสำปะซิว (ภายหลังดำรงสมณศักดิ์ที่ พระครูประภัศร์ธรรมาภรณ์ เจ้าอาวาสวัดพระลอย) ซึ่งเป็นลูกศิษย์พระครูโต๊ะ และเป็นผู้มีความรู้ความสามารถในวิชาช่างไม้มาช่วยพระเจริญดำเนินการสร้างวัด โดยพรรษาแรกนี้มีพระภิกษุจำพรรษาจำนวน 8 รูป คือ พระอธิการแต้ม พระเจริญ พระตัก พระแถม พระชม พระแบน พระแผน พระโฉม พระสงฆ์ทั้ง 8 รูปนี้ถือได้ว่าเป็นรุ่นบุกเบิกริเริ่ม นับว่าเป็นคุณูปการเป็นอย่างยิ่ง
วัดที่กำลังดำเนินการสร้างใหม่นี้ ตั้งชื่อว่า วัดทิพยวารี แต่ประชาชนนิยมเรียกตามชื่อหมู่บ้านว่า วัดหนองนา หรือ วัดใหม่หนองนา ต่อมาพระอธิการเจริญจึงทำการขอเปลี่ยนชื่อวัด และได้รับอนุญาตให้เปลี่ยนเป็น วัดธัญญวารี ซึ่งมีความหมายสอดคล้องกับชื่อหมู่บ้าน เมื่อวันที่ 19 มีนาคม พ.ศ. 2482
ที่ดินตั้งวัดมีพื้นที่จำนวน 27 ไร่ 2 งาน 46 ตารางวา ได้รับอนุญาตตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485 เขตวิสุงคามสีมา กว้าง 40 เมตร ยาว 80 เมตร
เป็นวัดซึ่งมีอดีตเจ้าอาวาส คือ พระครูสุวรรณวิสุทธิ์ (เจริญ ปภาโส) และพระปริยัติคุณาภรณ์ (เฉลี่ย สิริธโร) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม
ได้รับยกย่องเป็นวัดพัฒนาตัวอย่างและวัดพัฒนาดีเด่นจากกรมการศาสนา
ลำดับเจ้าอาวาส

| ลำดับที่ | รายนาม | เริ่มวาระ | สิ้นสุดวาระ | หมายเหตุ |
| --- | --- | --- | --- | --- |
| 1 | พระครูสุวรรณวิสุทธิ์ (เจริญ ปภาโส) | 24 ธันวาคม พ.ศ. 2476 | 26 เมษายน พ.ศ. 2480 | หัวหน้าสำนักสงฆ์ |
| 1 | พระครูสุวรรณวิสุทธิ์ (เจริญ ปภาโส) | 27 เมษายน พ.ศ. 2480 | 17 มกราคม พ.ศ. 2545 | เจ้าอาวาส, มรณภาพ |
| 2 | พระปริยัติคุณาภรณ์ (เฉลี่ย สิริธโร) ป.ธ.3 | 17 มกราคม พ.ศ. 2545 | 2 เมษายน พ.ศ. 2545 | ผู้รักษาการแทนเจ้าอาวาส |
| 2 | พระปริยัติคุณาภรณ์ (เฉลี่ย สิริธโร) ป.ธ.3 | 3 เมษายน พ.ศ. 2545 | 29 พฤษภาคม พ.ศ. 2561 | เจ้าอาวาส, มรณภาพ |
| 3 | พระครูสุวรรณปริยัตยาทร (วรเชฎฐ์ สิริวโร) ป.ธ.3 | 30 พฤษภาคม พ.ศ. 2561 | 15 กรกฎาคม พ.ศ. 2561 | ผู้รักษาการแทนเจ้าอาวาส |
| 3 | พระครูสุวรรณปริยัตยาทร (วรเชฎฐ์ สิริวโร) ป.ธ.3 | 16 กรกฎาคม พ.ศ. 2561 | - | เจ้าอาวาส, ปัจจุบัน |
การศึกษา

สำนักศาสนศึกษาพระปริยัติธรรม วัดธัญญวารี ก่อตั้งโดยพระครูสุวรรณวิสุทธิ์ (เจริญ ปภาโส) เปิดสอนเมื่อ พ.ศ. 2480 ถึงปัจจุบัน
เทศกาล และงานประจำปี

พิธีบำเพ็ญกุศลทักษิณานุปทาน วันคล้ายวันมรณภาพพระครูสุวรรณวิสุทธิ์ (เจริญ ปภาโส) วันที่ 17 มกราคม ของทุกปี
พิธีบำเพ็ญกุศลทักษิณานุปทาน วันคล้ายวันมรณภาพพระปริยัติคุณาภรณ์ (เฉลี่ย สิริธโร) วันที่ 29 พฤษภาคม ของทุกปี
ไค ซิแนต

ไค คาร์โล ซิแนตที่ 3 (อังกฤษ: Kai Carlo Cenat III; 16 ธันวาคม ค.ศ. 2001) เป็นสตรีมเมอร์ออนไลน์และยูทูบเบอร์ ชาวอเมริกัน เขาเป็นที่รู้จักกันดีจากการสตรีมสดและเนื้อหาแนวตลกที่เขาอัปโหลดบนยูทูบ ปัจจุบันเขาเป็น สตรีมเมอร์บนทวิตช์ที่มีผู้ติดตามมากที่สุดเป็นอันดับห้า โดยมีผู้ติดตาม 12.7 ล้านคน และยังเป็นสตรีมเมอร์บนทวิตช์ที่มีผู้ติดตามมากที่สุดตลอดกาล แซงหน้าสถิติของ ลุดวิก อาเกรน ในงานซับบาธอน (ซับ+มาราธอน) เมื่อเดือนกุมภาพันธ์ปี 2023   เขาได้รับการเสนอชื่อให้เป็น "สตรีมเมอร์แห่งปี" ใน งานรางวัลสตรีมเมอร์ปี 2023 และ 2024
ชีวิตช่วงต้นและการศึกษา

พ่อและแม่ของซิแนตเป็นชาวแคริบเบียน แม่ของเขามาจาก ตรินิแดดและโตเบโก และพ่อมาจาก เฮติ   ซิแนตซึ่งห่างเหินจากพ่อ ได้รับการเลี้ยงดูโดยแม่และพี่น้องอีกสามคน ได้แก่ พี่สาวฝาแฝดชื่อไคยะ  พี่ชายชื่อเดวอนเต  และน้องชายชื่อคาลีล
ซิแนตสำเร็จการศึกษาระดับมัธยมศึกษาต้นที่โรงเรียนเฟรเดอริก ดักลาส และสำเร็จการศึกษาระดับมัธยมศึกษาตอนปลายในปี 2019 และเข้าศึกษาใน มหาวิทยาลัยแห่งรัฐนิวยอร์กที่มอร์ริสวิลล์เพื่อศึกษา การบริหารธุรกิจ ในที่สุดเขาก็ลาออกจากมหาวิทยาลัยในปี 2020 เนื่องจากเขามีปัญหาจากการที่เรียนหนังสือและการทำคอนเทนต์ไปควบคู่กัน
อาชีพ > 2018–2021: อาชีพช่วงเริ่มต้น

ซิแนต อัปโหลดวิดีโอแรกของเขาลง ยูทูบ เมื่อวันที่ 13 มกราคม 2018  และเริ่มทำคลิปวิดีโอเกี่ยวกับการแกล้งและการทำชาเลนจ์ต่าง ๆ  เขาเข้าร่วมกลุ่ม YouTube AMP (Any Means Possible (ทำ ทุก ทาง) หลังจากที่ถูกค้นพบโดยแฟนัม YouTuber ที่เกิดในบรองซ์เหมือนกับเขา เขาเริ่มปรากฏตัวในวิดีโอของช่องเป็นประจำ เขาเริ่มสตรีมบนทวิตช์ ในเดือนกุมภาพันธ์ 2021 หลังย้ายจากยูทูบ เขาเริ่มลงคลิปเกี่ยวกับเกมและ คลิปรีแอกชัน
อาชีพ > 2022: จุดเริ่มต้นของความดัง

ในปี 2022 ซิแนตเริ่มมีเหล่าคนดังที่ชื่อเสียงในสตรีมของเขา เช่น บอบบี ชมัวร์ดา ในเดือนเมษายน  ลิลเบบีในเดือนตุลาคม และ ทเวนทีวันซาเวจในเดือนพฤศจิกายน ซึ่งทำให้เขาได้รับยอดผู้ชมสูงสุดในขณะนั้นโดยมีผู้ชมที่ดูพร้อมกัน 283,245 คนตอนช่วงพีก
เมื่อวันที่ 8 พฤษภาคม 2022 ซีแนตเปิดตัวซิงเกิลแรกของเขา "บัสต์ดาวน์โรล์ลีอะวาลอนเช" (Bustdown Rollie Avalanche) ร่วมกับเอ็นแอลอีชอปปา ซิแนตมีบทบาทการแสดงในตัวอย่างซิงเกิล "ดิสแทรกชัน" ของโปโล จี ในเดือนมิถุนายน 2022
ในเดือนตุลาคม 2022 ซิแนตได้รับการเสนอชื่อเข้าชิงรางวัลสตรีมมีอะวอร์ดครั้งที่ 12 ในประเภท "สตรีมเมอร์แห่งปี" และ "เบรกเอาต์สตรีมเมอร์"   ทำให้ได้รับรางวัลประเภทแรกในเดือนธันวาคม
อาชีพ > 2023: ซับบาธอนและความขัดแย้ง

เมื่อวันที่ 31 มกราคม 2023 ซิแนตได้เริ่มกิจกรรมซับบาธอนเป็นเวลาหนึ่งเดือน ในวันที่ 28 กุมภาพันธ์ 2023 เขาได้กลายเป็นสตรีมเมอร์ทวิตช์ที่มีผู้ติดตามมากที่สุดตลอดกาล โดยมีผู้ติดตามถึง 306,621
ในเดือนมีนาคม 2023 มีรายงานว่า ซิแนตมีรายได้ประมาณ 23,280 ดอลลาร์ต่อเดือนจากการที่เขาสตรีมตัวเองนอน ส่งผลให้มีรายได้ต่อปี 285,480 ดอลลาร์ ตาม สตรีมส์ชาร์ตส์ การสตรีมสดขณะที่นอนหลับมียอดชมมากกว่า 5.6 ล้านชั่วโมง ซึ่งแสดงให้เห็นถึงการมีส่วนร่วมของผู้ชมจำนวนมากระหว่างการสตรีมเหล่านี้  เมื่อวันที่ 11 มีนาคม 2023 ซิแนต ได้รับรางวัล "สตรีมเมอร์แห่งปี" ใน งานรางวัลสตรีมเมอร์ประจำปี 2023
ในวันที่ 17 เมษายน 2023 ซิแนตถูกระงับการใช้งานบนทวิตช์ชั่วคราวด้วยเหตุผลที่ไม่เปิดเผย แต่สุดท้ายเขาก็กลับมา โดยในตอนแรกเขาบอกว่าเป็นการแบนถาวรโดยผิดพลาด ในเดือนพฤษภาคม 2023 ซิแนตได้ประกาศรายการถ่ายทอดสดกับไอโชว์สปีด เฉพาะบนรัมเบิล ชื่อว่า Kai 'N Speed Show (ไคและสปีดโชว์)
อาชีพ > 2023: ซับบาธอนและความขัดแย้ง > เหตุการณ์จลาจลที่ยูเนียนสแควร์ปี 2023

เมื่อวันที่ 4 สิงหาคม 2023 ซิแนต ได้ประกาศแจกคอนโซลเพลย์สเตชัน 5 และกิฟต์การ์ดที่ยูเนียนสแควร์ แมนแฮตตันร่วมกับสตรีมเมอร์ทวิตช์ชื่อ แฟนัม ผู้ติดตามของเขานับพันคนปรากฏตัวในงาน ซึ่งทำให้ไม่นานเหตุการณ์ก็ลุกลามจนควบคุมไม่ได้และกลายเป็นจลาจล กรมตำรวจนครนิวยอร์ก (NYPD) ระดมกำลังในพื้นที่ขณะที่กลุ่มใหญ่บุกโจมตีร้านเบสต์ บาย และธุรกิจอื่น ๆ ในพื้นที่  ตำรวจนิวยอร์กจับกุมซิแนตในข้อหาปลุกปั่นความไม่สงบทางการเมือง นอกจากนี้ ตำรวจยังจับกุมผู้ต้องหาอีก 65 ราย    ต่อมาเขาถูกตำรวจนิวยอร์กตั้งข้อกล่าวหาว่าก่อจลาจลระดับ 1 ยุยงให้เกิดจลาจล และชุมนุมโดยผิดกฎหมาย  ต่อมาในเดือนพฤษภาคม 2024 อัยการเขตแมนแฮตตัน อัลวิน แบรกก์ ได้ยกเลิกข้อกล่าวหาต่อซิแนต เดนเซล เดนนิส และมุกตาร์ ดิน โดยแลกกับคำขอโทษและค่าชดใช้ US$57,000
อาชีพ > 2024–ปัจจุบัน: การเติบโตอย่างต่อเนื่อง

เมื่อวันที่ 8 กุมภาพันธ์ 2024 ในระหว่างการถ่ายทอดสด ซิแนตได้ประกาศว่าเขาได้ร่วมงานอย่างเป็นทางการกับ ไนกี้ โดยเขากล่าวว่า "ผมต้องการจะประกาศว่าเราเป็นส่วนหนึ่งของครอบครัวไนกี้อย่างเป็นทางการแล้ว" เขาได้กลายเป็นสตรีมเมอร์คนแรกที่เซ็นสัญญากับบริษัท   ต่อมาในวันที่ 17 กุมภาพันธ์ 2024 ซิแนตได้รับรางวัล "Streamer of the Year" (สตรีมเมอร์แห่งปี) และ "Best Just Chatting Streamer" (สตรีมเมอร์คุยเล่นแห่งปี) ใน งาน รางวัลสตรีมเมอร์ประจำปี 2024 นอกจากนี้เขายังได้รับการเสนอชื่อเข้าชิงรางวัล "เบสต์สตรีมอิเวนต์" ในงานเดียวกันอีกด้วย
รางวัลและการเข้าชิง

| ปี | งาน | หมวดหมู่ | ผลงานที่เสนอชื่อเข้าชิง | ผล | อ้างอิง |
| --- | --- | --- | --- | --- | --- |
| 2565 | สตรีมมีอะวอร์ดส์ | สตรีมเมอร์แห่งปี | ตนเอง | ชนะ |  |
| 2565 | สตรีมมีอะวอร์ดส์ | Breakout Streamer | ตนเอง | เสนอชื่อเข้าชิง |  |
| 2566 | เดอะสตรีมเมอร์อะวอร์ดส์ | สตรีมเมอร์แห่งปี | ตนเอง | ชนะ |  |
| 2566 | เดอะอีสปอร์ตอะวอร์ดส์ | สตรีมเมอร์แห่งปี | ตนเอง | เสนอชื่อเข้าชิง |  |
| 2567 | เดอะสตรีมเมอร์อะวอร์ดส์ | สตรีมเมอร์แห่งปี | ตนเอง | ชนะ |  |
| 2567 | เดอะสตรีมเมอร์อะวอร์ดส์ | สตรีมเมอร์คุยเล่นแห่งปี | ตนเอง | ชนะ |  |
| 2567 | เดอะสตรีมเมอร์อะวอร์ดส์ | Best Streamed Event | 7 Days In | เสนอชื่อเข้าชิง |  |
| 2567 | คิดส์ชอยส์อะวอร์ด | เกมเมอร์ยอดนิยม | ตนเอง | ชนะ |  |
ผลงานเพลง > ซิงเกิล

| ชื่อ | ปี | อัลบั้ม |
| --- | --- | --- |
| "Bustdown Rollie Avalanche" (featuring NLE Choppa) | 2565 | ซิงเกิลไม่มีอัลบั้ม  |
| "Dogs" (with IShowSpeed) | 2566 | ซิงเกิลไม่มีอัลบั้ม  |
ผลงานเพลง > ปรากฏเป็นแขกรับเชิญ

| ชื่อ | ปี | ศิลปินอื่น | อัลบั้ม |
| --- | --- | --- | --- |
| "The End of the Road Begins - Intro" | 2566 | — | Fast X (Official Motion Picture Soundtrack) |
ผลงานการแสดง > ภาพยนตร์

| ปี | ชื่อ | รับบท | หมายเหตุ |
| --- | --- | --- | --- |
| 2566 | Good Burger 2 | ลูกค้าที่ไม่พอใจ | แขกรับเชิญ |
ผลงานการแสดง > มิวสิควีดีโอ

| ปี | ชื่อ | ศิลปิน | บทบาท |
| --- | --- | --- | --- |
| 2563 | "Shoot" | Adot | ตนเอง |
| 2565 | "Distraction" | Polo G | ตนเอง |
| 2565 | "Just Wanna Rock" | Lil Uzi Vert | ตนเอง |
| 2565 | "Plenty" | FaZe Kaysan feat. Nardo Wick, G Herbo, Babyface Ray & BIG30 | ตนเอง |
| 2566 | "Fan" | Offset | ตนเอง |
ซิแนตในปี 2024
ท่าเรือภายในประเทศ

บทความนี้เกี่ยวกับสถานที่ขนส่งสินค้าในแม่น้ำ ทะเลสาบ หรือคลอง สำหรับสถานที่ที่ไม่มีการเข้าถึงทางน้ำ ดูที่ ท่าเรือบก
ท่าเรือลัปเปนรันตา บนทะเลสาบไซมา ในลัปเปนรันตา ประเทศฟินแลนด์
ท่าเรือภายในประเทศ (อังกฤษ: inland port) คือท่าเรือบนทางน้ำภายในประเทศ เช่น แม่น้ำ ทะเลสาบ หรือคลอง ซึ่งอาจเชื่อมต่อกับทะเลหรือไม่ก็ได้ คำว่า "ท่าเรือภายในประเทศ" ยังใช้เพื่ออ้างถึงท่าเรือบกด้วย
ตัวอย่าง

หน่วยทหารช่างกองทัพบกสหรัฐ ได้เผยแพร่รายชื่อสถานที่ดังกล่าวทุก ๆ สองปี และเพื่อจุดประสงค์นี้ จึงได้ระบุว่า "ท่าเรือภายในประเทศ" คือท่าเรือที่ตั้งอยู่บนแม่น้ำและไม่รองรับการเดินเรือที่มีน้ำหนักบรรทุกมาก รายชื่อดังกล่าวรวมถึงท่าเรือต่าง ๆ เช่น เซนต์หลุยส์ ซินซินแนติ พิตต์สเบิร์ก แคนซัสซิตี้ และเมมฟิส เครือข่ายทางน้ำภายในประเทศที่หนาแน่นซึ่งรวมถึงท่าเรือยังมีอยู่ในยุโรป (ฝรั่งเศส เยอรมนี โปแลนด์ รัสเซีย สหราชอาณาจักร และประเทศเบเนลักซ์) เช่นเดียวกับในจีนและบราซิล
รายชื่อท่าเรือน้ำภายในประเทศ > แอฟริกา

สาธารณรัฐประชาธิปไตยคองโก : ท่าเรือโบมา, โบมา, สาธารณรัฐประชาธิปไตยคองโก, แม่น้ำคองโก
สาธารณรัฐประชาธิปไตยคองโก : ท่าเรืออีเลโบ, อีเลโบ, สาธารณรัฐประชาธิปไตยคองโก, แม่น้ำกาไซ
สาธารณรัฐประชาธิปไตยคองโก : ท่าเรือมาตาดี, มาตาดี, สาธารณรัฐประชาธิปไตยคองโก, แม่น้ำคองโก
สาธารณรัฐประชาธิปไตยคองโก : ท่าเรือกินชาซา, กินชาซา, สาธารณรัฐประชาธิปไตยคองโก, แม่น้ำคองโก
สาธารณรัฐประชาธิปไตยคองโก : ท่าเรือกิซังกานี, กิซังกานี, สาธารณรัฐประชาธิปไตยคองโก, แม่น้ำคองโก
สาธารณรัฐคองโก : ท่าเรือบราซซาวิล, บราซาวีล, สาธารณรัฐคองโก
อียิปต์ : ท่าเรืออิสเมอิลีอาบนคลองสุเอซ, อิสเมอิลีอา, อียิปต์
เอสวาตินี : ท่าเรือในประเทศมลาวูลา, มลาวูลา, เอสวาตินี (เสนอ)
กานา : โบอังกระ
เคนยา : ท่าเรือในประเทศคิซูมุ, คิซูมุ ,เคนยา ริมทะเลสาบวิกตอเรีย
โมร็อกโก : ท่าเรือในประเทศเกไนตรา, เกไนตรา, โมร็อกโก บนแม่น้ำเซโบ
ซูดานใต้ : ท่าเรือในประเทศจูบา, จูบา, ซูดานใต้ บนแม่น้ำไวท์ไนล์
แทนซาเนีย : ท่าเรือในประเทศบูโคดา, บูโคดา, แทนซาเนีย บนทะเลสาบวิกตอเรีย
แทนซาเนีย : ท่าเรือในประเทศมวันซา, มวันซา, แทนซาเนีย ริมทะเลสาบวิกตอเรีย
แทนซาเนีย : ท่าเรือในประเทศคิโกมา, คิโกมา, แทนซาเนีย บนทะเลสาบแทนกันยีกา
ยูกันดา : ท่าเรือในประเทศบุคาซ่า ,เมืองคิรา, ยูกันดา ริมทะเลสาบวิกตอเรีย
ยูกันดา : ท่าเรืออินแลนด์จินจา, จินจา, ริมทะเลสาบวิกตอเรีย
ยูกันดา : ท่าเรือในประเทศพอร์ตเบลล์, พอร์ตเบลล์, ยูกันดา ริมทะเลสาบวิกตอเรีย
แซมเบีย : ท่าเรือในประเทศมปูลุงกุ, มปูลุงกุ, แซมเบีย บนทะเลสาบแทนกันยีกา